কয়লা খনি পাহারায় এবার বিশেষ পদক্ষেপ ইসিএলের

আসানসোল: ইসিএলের তরফ থেকে গ্রহণ করা হল বিশেষ পদক্ষেপ। আসানসোলের ভূগর্ভস্থ কয়লাখনি পাহারায় এবার কয়লা খনির ভিতর বসতে চলেছে সিসিটিভির নজরদারি।

কয়লা খনি থেকে অনেক সময়ই কয়লা চুরির অভিযোগ সামনে আসে। শুধু তাই নয়, ভূগর্ভস্থ কয়লা খনিতে অনেক সময়ই ধ্বস নামে। যার জেরে সেখানে আটকে পরেন বহু কর্মী। আর এইসব কিছুর উপর নজরদারি আরও পোক্ত করতে ইসিএলের তরফ থেকে গ্রহণ করা হল বিশেষ পদক্ষেপ। যার জেরে যেমন আটকানো যাবে অবৈধ কয়লা খনন, তার পাশাপাশি কোন কর্মী কয়লা খনির ভেতর ধ্বস নামার জেরে যদি আটকে পড়েন সেই খবরও জানা যাবে দ্রুত, মনে করা হচ্ছে ইসিএল কর্তৃপক্ষের তরফ থেকে।

আরও পড়ুন: অবৈধ প্রবেশের পরিণতি হবে গুরুতর, মসনদে বসেই বিরাট ঘোষণা ট্রাম্পের

উল্লেখ্য, গত মঙ্গলবার আসানসোলের সালানপুর এলাকায় খনি অঞ্চলের পাইপলাইন খারাপ হয়ে যাওয়ায় জেরে সেখানের পানীয় জলের পাইপ লাইন সারাতে যাওয়া হয়। আর সেখানেই মাটি চাপা পড়ে মৃত্যু হয় ৩ শ্রমিকের। গুরুতর জখম অবস্থায় এক শ্রমিক ভর্তি হাসপাতালে। আর তখনই অভিযোগ ওঠে অবৈধভাবে খনিতে খনন হয়।

আর তারপরেই ইসিএলের তরফ থেকে সিদ্ধান্ত নেওয়া হয় কয়লা খনির ভিতর নজরদারির জন্য এবার লাগানো হবে সিসিটিভি। জানা যাচ্ছে, উন্নত প্রযুক্তির এই ক্যামেরার দ্বারা অন্ধকারের মধ্যেও খনির ৫০ মিটার পর্যন্ত দেখা যাবে।

ইসিএলের জেনারেল ম্যানেজার(সেফটি) অশোক কুমার জানান, মোট কয়লা খনি রয়েছে ৪৮ টি। সেইসব কয়লা খনিতে নিরাপত্তা জোরদার করতে লাগানো হচ্ছে সিসি ক্যামেরা।

দেখুন অন্য খবর

Powered by embed youtube video and las vegas (patiens)